*97. számú előterjesztés*

*Kövesdi-árok meder karbantartására vállalkozó kiválasztása.*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

A Kövesdi-árok és a csatlakozó elvezető árok bejárása során az volt tapasztalható, hogy több helyen sással náddal benőtt a meder, illetve a meder feliszapolódott. A csapadékvíz a mederben lévő növények miatt lassan folyik le a befogadó irányába. A meder feliszapolódása annak tároló kapacitását csökkenti. Ezek együtt növelik az árvízi helyzet kialakulását a lakott terület közvetlen közelében. Az utóbbi időkben tapasztalható rövid idő alatt lehulló nagy mennyiségű csapadék mennyiség további kockázati tényező az árvíz tekintetében.

Javasoljuk az árkok karbantartási munkájának elvégzését. Az ajánlatkérés az anyag mederből történő kiemelésére vonatkozik. Illetve a kitermelt anyag az árok telekhatárán belüli elterítésére, ami várhatóan az árokparton fog megvalósulni.

Ajánlattételre szóló felhívás került kiküldésre öt vállalkozónak.

A beszerzési eljárás tárgya:

Bátaszék Város közigazgatási területéhez tartozó bel- és külterületi vízelvezető árkok mederkotrása.

Hermann E. utcától – 2. völgyig – 0109/2 hrsz, 0613/1 hrsz., 0111/2 hrsz, 0120/196 hrsz. - Zentai úti árok

**hossz: 2741 m**

M6 út és 56.sz főút között - 0404 hrsz, 0614 hrsz, 1972 hrsz, 1973/1 hrsz, 720 hrsz, 717 hrsz - Kövesdi árok

**hossz: 2681 m,**

**Összesen: 5422m**

Az ajánlattételi határidő lejártáig három ajánlattevő nyújtotta be ajánlatát.

Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: DOVI-TRADE Kft.

Az ajánlattevő lakóhelye/székhelye: 7100 Szekszárd, Klapka ltp. 3.

A bírálati szempont (részszempont) alapján értékelésre kerülő főbb, számszerűsíthető adatok.

Ajánlati ár: 7.828.600,-Ft + 27% Áfa (9.942.322,-Ft) - 1.834 Ft/fm

1. Az ajánlattevő neve: GEO – BE - KE Kft.

Az ajánlattevő lakóhelye/székhelye: 1037 Budapest, Bojtár u. 66. fsz. 107.

A bírálati szempont (részszempont) alapján értékelésre kerülő főbb, számszerűsíthető adatok.

Ajánlati ár: 10.030.700,-Ft + 27% Áfa (12.738.989,-Ft\*) - 2.349 Ft/fm

\*pluszköltség: - 1.800.000.- Ft – tuskószedés, bokor – és cserjeírtás

- 1.800.000.- Ft – műtárgyak tisztítása

1. Az ajánlattevő neve: KÉSZ Közúti Építő és Szolgáltató Kft.

Az ajánlattevő lakóhelye/székhelye: 7140 Bátaszék, Bonyhádi u. 28.

A bírálati szempont (részszempont) alapján értékelésre kerülő főbb, számszerűsíthető adatok.

Ajánlati ár: 6.235.300,-Ft + 27% Áfa (7.918.831,-Ft) – 1.460 Ft/fm

Javasoljuk I. ütemben az M6 út és 56.sz főút közötti (0404 hrsz, 0614 hrsz, 1972 hrsz, 1973/1 hrsz, 720 hrsz, 717 hrsz, hossz: 2681 m) Kövesdi árok szakasz karbantartását és Hermann E. utcától – 2. völgyig tartó árok esetén további 57 m-t. Így az arányos vállalkozási díj 3.998.849,-Ft összegű.

Az ajánlati ár csak a meder kotrásának költségét tartalmazza. Nem tartalmazza a kitermelt anyag esetleges elszállítását. Az esetleges szállítási, lerakási munka elvégzése további forrást igényel.

A munkák várható befejezési időpontja 2020.06.30.

Az önkormányzat 2020. évi költségvetésében tervezett 4.000 e Ft összegű céltartalék keretében a forrás rendelkezésre áll.

Kezdeményezem KÉSZ Közúti Építő és Szolgáltató Kft ajánlattevővel bruttó ***3.998.849,-Ft***,- Ft összeggel történő szerződéskötést.

**Kövesdi-árok meder karbantartási feladatok elvégzésére kivitelezőkiválasztására (I. ütem)**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. a Kövesdi-árok meder (M6 út és 56.sz főút közötti - 0404 hrsz, 0614 hrsz, 1972 hrsz, 1973/1 hrsz, 720 hrsz, 717 hrsz, - hossz: 2681 m) karbantartási feladatok elvégzésével a KÉSZ Közúti Építő és Szolgáltató Kft.-t (7140 Bátaszék, Bonyhádi u. 28.) bízza meg,
2. a feladat ellátásához szükséges bruttó 3.998.849,- Ft vállalkozói díj kifizetését az önkormányzat 2020. évi költségvetésében e célra tervezett fejlesztési céltartalék keretének terhére biztosítja.

*Határidő: 2020. június 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÉSZ Közúti Építő és Szolgáltató Kft.

Bátaszéki KÖH városüz. iroda

Bátaszéki KÖH pénzügyi iroda

irattár